Calbiga
An Calbiga, nga an opisyal nga ngaran Munisipalidad han Calbiga, usa nga ika-upat nga klase nga bungto han probinsya han Samar ha Sinirangan nga Kabisay-an nga rehiyon ha Pilipinas. Sumala han 2015 census, mayda an Calbiga 22,945 katawo nga naukoy ha 5,160 nga mga panimalay[1]. An patron nga ginsasaurog han mga Calbiganon kay an imahe ni Nuestra Seniora de la Annunciacion[2]. Ginsasaurog gihap nira kada patron an Pahoy-pahoy (Scarecrow) Festival.
Mga Baranggay[igliwat | Igliwat an wikitext]
An Calbiga mayda kap-atan kag usa (41) nga baranggay.
Kaagi[igliwat | Igliwat an wikitext]
Dida han 1649, sumpay an Calbiga hit Catbalogan; pagkairu-iha ha 1768, ginbalhin an Calbiga ha hurisdiksyon hit Umauas. Ha bug-os nga panahon han mga Heswita, nabilin nga usa nga visita an Calbiga ngada hit 1772, kun diin nagkamayda an bungto han iya siyahan nga pastor, an Pransiskano nga hi Prayle Miguel Rico (de Jesus), O.F.M.. Tikang hadto, ginbulag an Calbiga ha ilarom han adbokasiya han Anuncacion.
Dida han 1803, nagtukod hi Prayle Juan Caballero de Brozas, O.F.M. hin usa nga kahoy nga singbahan. Pero dida han 1808, naruba ini nga singbahan ngan gintukod na liwat ni Prayle Brozas. Han pag-abot han 1840, diri na maupay an naging kabutangan han kan Brozas ikaduha nga singbahan.
Dida han 1853, nakatirok na hi Prayle Francisco hin sadang nga mga materyales para makahimo hin usa nga bato nga singbahan. Pero, siring ni Redondo (1884, 217) nga kahoy la ngahaw an singbahan.
Waray ginbilin nga permanente nga arkitektural nga mga panigamnan an mga Heswita ha bungto.
Pangiskwelahan[igliwat | Igliwat an wikitext]
An Calbiga in may 37 nga pampubliko na eskwelahan pan-elementarya:
Ngan may-ada ini uusa na pampubliko na eskwelahan pansekundarya - an Calbiga National High School.
Ngan may-ada ini usa na pribado na eskwelahan na pantersera - an Northwest Samar College Inc.
Mga lugar na Pasyadahan han Calbiga[igliwat | Igliwat an wikitext]
- Lulugayan falls
- Spark Park
- Calbiga River Side
- Langun-Gobingob Cave
- Caecogobius Cryptophtalmus
Pangabuhi han mga Calbiganon[igliwat | Igliwat an wikitext]
- Pag Uuma
- Pangingisda
- Pag hahayopan
Mga Kinuhaan[igliwat | Igliwat an wikitext]
- "Philippine Statistics Authority | Republic of the Philippines". psa.gov.ph. Retrieved 2019-04-26.
- "Pintakasi: Nuestra Señora de la Anunciación de Calbiga - The Miraculous Patroness of Calbiga". Pintakasi. 2018-01-23. Retrieved 2019-04-26.
som_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn deu_Latn eng_Latn eng_Latn eng_Latn vie_Latn war_Latn ceb_Latn tgl_Latn ceb_Latn war_Latn eng_Latn spa_Latn